kardosdrur/scandi-wiki huggingface dataset:
Cash cow

En cash cow (eng.: "pengeko") er et produkt, der genererer en stabil, vedvarende strøm af likviditet, der langt overstiger mændgen af likviditet, der er nødvendig for at generere indtjeningen. Udtrykket illustrerer, at produktet (koen) malkes for likviditet.

Kendetegnene ved en cash cow er ofte, at der er en relativ lille markedsvækst men dog en høj markedsandel.

Uddybning 

I en virksomhed er en cash cow et produkt eller en forretningsenhed, der genererer usædvanligt høje avancer: så høj, at den er ansvarlig for en stor del af virksomhedens driftsresultat. Denne fortjeneste overstiger langt det beløb, der er nødvendigt for at opretholde cash flow for virksomheden, og det overskydende bruges af virksomheden til andre formål. 

En virksomhed anses at være en cash cow, når dens indtjening pr. aktie (EPS) er lig med dets udbytte pr. aktie (DPS), eller med andre ord, når en virksomhed betaler de 100% af virksomhedens frie cash flow (FCF) til aktionærerne som udbytte ved udgangen af hvert regnskabskvartal. Dette indebærer også, at virksomheden ikke investerer i produktudvikling (fordeling af al indtjening) og er hovedsagelig følte sig ikke på et marked i vækst. Dette kunne være tilfældet, hvis et selskab, ser fremtiden for et produkt som dyster som et resultat af en anden teknologi, der fjerner sin markedsandel. 

Risikoen for en cash cow omfatter selvtilfredshed, med ledelsen ignorerer behovet for forandring, som markedskræfterne erodere værdi af og vedvarende magtkampe imellem forvaltningen med ansvar for cash cow'en og andre ledere som forsøger at vinde støtte til andre produkter. 

Når det er sagt, længes hver eneste virksomhed efter et cash cow-produkt. BCG Bostonmatricen der er udviklet af Boston Consulting Group, anvendes stadig af analytikere i store virksomheder.

Oprindelse 
Cash cow bruges også sarkastisk hos salg & business folk til at beskrive en kunde eller organisation, som ikke har kontrol over sine udgifter. Ganske ofte bruges udtrykket politisk til at beskrive forsvaret, ulands bistand; motorveje, social sikkerhedsnet, hvor udgifterne er ude af proportioner i henhold til de tjenesteydelser eller varer modtages. 

Udtrykket er en virksomhed metafor rødder i forestillingen om en malkeko, der kan malkes løbende med lidt regning efter at være blevet erhvervet. 

Cash cow anvendes i Bostonmatricen til at repræsentere en af de fire kvadranter i matrixen. Et cash cow-produktet har en høj markedsandel i et langsomt voksende marked. Et selskab ønsker at have så mange cash cow-produkter som muligt

Se også 
 Bostonmatricen

Noter 

Mikroøkonomi
Sortgrøn brasenføde

Sortgrøn Brasenføde (Isoëtes lacustris) er en Ulvefodsplante, der gror som vandplante på sand- eller dyndbund i søer med klart vand. Plantens hunlige sporer er store og på omkring 0,6 millimeter i diameter. Arten kan ved første øjekast minde om et græs eller om andre vandplanter, f.eks. Strandbo.

Beskrivelse 
Sortgrøn Brasenføde er en flerårig vandplante, hvis knoldformede stængel danner et tæt, opret knippe af 8-15 cm lange, stive og linjeformede blade, der er mørkegrønne og gennemskinnelige med fire længdekanaler og tydelige tværvægge. Bladene er oftest lysere på det nederste stykke. Bladgrunden er stærkt udvidet og indeholder to forskellige slags sporehuse med henholdsvis talrige, mindre hanlige sporehuse (med mikroskopiske sporer) og færre, men større hunlige sporehuse med store sporer (0,6 mm i diameter), der har netagtige ribber.

Planten har ny bladvækst i foråret og efteråret.

Voksested 
Planten vokser i lavvandede, næringsfattige søer med sandet eller dyndet bund. Den foretrækker klart og let surt vand, hvor den oftest vokser på mere end 0,5 meters dybde.

Sortgrøn Brasenføde er udbredt i Nordeuropa fra Polen vestpå til Frankrig og De Britiske Øer samt i det østlige Nord-Amerika. I Danmark er den sjælden og kun kendt fra Jylland, hvor den er i tilbagegang. I det øvrige Skandinavien er den ret almindelig.

Se også 
 Lobeliesø med bestemmelsesnøgle.

Kilder 

 Signe Frederiksen et al., Dansk flora, 2. udgave, Gyldendal 2012. .
 Christiansen, M. Skytte. Flora i farver 2. Sporeplanter, 1978, Politikens Forlag, .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 
 

Brasenføde-familien
Planter i Danmark
Flerårige urter
Vandplanter
Grønlands flora
Bernburg (Saale)

Bernburg (Saale) er en by i den tyske delstat Sachsen-Anhalt. Den ligger ved floden Saale i Magdeburger Börde midt i Sachsen-Anhalt, omkring 45 Kilometer syd for Magdeburg og 50 kilometer nord for Halle, og er administrationsby i Salzlandkreis. Bernburg er historisk en del af Anhalt og var residens for fyrsterne og siden hertugerne af Anhalt-Bernburg. Byen er domineret af det store renæssanceslot, som også indholder et museum.

Geografi 
Til Bernburg hører udover hovedbyen, landsbyerne Aderstedt (indlemmet 1. januar 2004), Dröbel, Neuborna, Roschwitz, Strenzfeld og Waldau.
Bernburg udgør sammen med kommunen Gröna Verwaltungsgemeinschaft Bernburg der har administration i byen.

Historie 
St. Stephenkirken er nævnt tilbage i 964; den nuværende bygning er fra omkring 1150. Bernburg selv blev nævnt første gang i 961 som civitas Brandanburg i en bekendtgørelse udstedt af den tyske konge Otto den Store. Ifølge Annalista Saxo blev Berneburch Slot, der på det tidspunkt var i den askaniske fyrste Albrekt Bjørnens besiddelse, sat i brand af hans fjender i 1138. I 1252 blev det genopførte slot residens for Albrekts oldebarn, Fyrst Bernhard 1. af Anhalt-Bernburg.

Under 2. verdenskrig, blev byens psykiatriske hospital i flere år brugt i nazisternes programmer for racehygiejne. Mellem 1940 og 1943 blev der på stedet slået 14.000 mennesker ihjel ved gasning under Aktion T4- og ''„Aktion 14f13-programmerne.

Kultur 
 Richard Wagner indstuderede i 1834 Mozart-Operaer i Bernburger Hoftheater. Også Lortzing, Paganini og Carl Maria von Weber arbejdede i perioder i byen

Eksterne henvisninger 

 Officiel Website for Bernburg
 Privat hjemmeside med billeder fra 19. og første del af 20. århundrede i Bernburg
Global fødevarekrise 2007-2008

Verden oplevede en global fødevarekrise i årene 2007-2008. Over det meste af verden steg prisen på basale fødevarer som ris og majs drastisk med social og politisk uro som følge. Således steg fra 2006 til 2008 verdensmarkedspriserne på ris med 217%, hvede 136%, majs 125% og soyabønner med 107%. Verdensbanken og en række andre FN-organisationer dannede i april 2008 en kriseenhed for at håndtere problemerne. De første analyser af årsagerne pegede på klimaforandringer, stigende energipriser, 1. generations bioenergi fra landbrugsarealer og en stærkt voksende middelklasse i Asien og Afrika. I 2008 pegede UNCTAD imidlertid på, at spekulation i fødevarer var en vigtig årsag til krisen.  En analyse fra 2010 af Marco Lagi, Karla Z. Bertrand og Yaneer Bar-Yam fra New England Complex Systems Institute i Cambridge, USA, peger også på dereguleringen af fødevaremarkedet og brugen af biobrændsel som årsager til prisstigningen:
 Stigningen i den gennemsnitlige fødevarepris korrelerer først og fremmest med den forsatte deregulering af finansmarkederne. Især siden 2004 er børshandlen med madråvarer steget voldsomt.

Dyrefoder 
Iflg. USAs landbrugsministerium blev i 2006 36% af verdens kornproduktion (635 mio tons) anvendt som dyrefoder. FAO beregner, at det i 2007/2008 er steget til 756 mio tons.

Førstegenerations bioenergi 
Det er beregnet, at den mængde korn, der skal til for at producere biodiesel til at fylde en almindelig brændstoftank i en bil, kunne brødføde en afrikansk landsbybeboer i ét år. I 2008 vil en fjerdedel af USAs kornproduktion blive anvendt til æthanol-fremstilling, og den stigende efterspørgsel har fordoblet kornprisen.

Eksterne referencer 

Makroøkonomi
Økonomisk historie i det 21. århundrede
Ernæring
Schönebeck (Elben)

Schönebeck (Elben) er den største by i Salzlandkreises i den tyske delstat Sachsen-Anhalt.

Geografi 
Byen Schönebeck ligger øst for Magdeburger Börde ved floden Elben, omkring 15 km syd for delstatshovedstaden Magdeburg. Bycenteret ligger i en højde af 50-52 moh. og stiger lidt mod vest. De øst for Elben liggende bydele ligger i en højde omkring 47-48 moh. Middelvandstanden i Elben er på stedet 46,5 m,og den højeste målte vandstand (1845) lå på 50,07 m. Derfor er de østlige bydele beskyttet af diger.
Højeste punkter er Hummelberg , der er 94,4 m, og Frohser Berge der er 115,5 m.

Nabokommuner 
Schönebeck grænser (i retning med uret, begyndende i nord) til Magdeburg, Gommern, Plötzky, Pretzien, Ranies, Pömmelte, Gnadau, Bördeland.

Bydele og landsbyer 
 Altstadt
 Bad Salzelmen
 Elbenau
 Felgeleben
 Frohse
 Grünewalde
 Neustadt
 Sachsenland

Eksterne henvisninger 

 Virtueller Rundgang durch Schönebeck-Bad Salzelmen
 Erläuterungen zur Architektur der evangelischen Kirchen
 Stadtansichten von Schönebeck
 Webside for bydelen Elbenau
 Webside for bydelen Felgeleben
Adolf Langsted

Adolf Christoffer Langsted (født 4. februar 1864 i København, død 7. april 1919), var en dansk forfatter og skolebestyrer. Han skrev romaner, digte og dramaer. Han blev student ved Borgerdydskolen i København i 1882 og cand.phil. i 1883. Langsted var redaktør af Wisbechs Almanak fra 1885 og skoleinspektør ved Mariboes Latin- og Realskole fra 1889. Han blev gift med Hedevig Margrethe Toxværd i 1892.

Liv og gerning 
Han var søn af oberst L.C. Langsted og Ida Vilhelmine f. Leth. 

Han blev student fra Borgerdydskolen i Kjøbenhavn 1882, studerede fransk, oversatte Racines bibelske tragedier "Esther" (1888) og "Athalie" (1891) på rimede vers, desuden poetiske arbejder af Th. de Banville, F. Coppée og C. Mendès. Han foretog rejser til Provence, Italien og Schweiz, dog flest gange til Paris. 

Han udgav i 1890 digtsamlingen "Vedbend", et bind åndelige sange og digte, som vandt almindelig anerkendelse, i 1893 digtsamlingen "Bukkar" med et forord af Chr. Richardt, hvori det hedder om Langsted, "at han blandt de yngre er den, der paa den religiøse Digtnings Omraade vistnok er den videst fremskredne; med ikke ringe Inderlighed forbinder han Evne til at iklæde Tanker og Billeder en som oftest fin og smuk Versform". 

Han har desuden udgivet et par større originale digte: "En Valfart til Bibelens hellige Land" (1891) og "Liv, en Præstegaardsidyl" (1894). 

Han har virket som lærer ved flere skoler, fra 1889-95 som inspektør ved Maribos Latin- og Realskole. 

Han blev i december 1892 gift med Hedevig Margrethe Toxwærd, datter af kaptajn Toxwærd.

Bibliografi

Digtsamlinger 

 Juleroser (1884)
 Et Korstog (1887)
 Vedbend. Aandelige Sange og Digte (1890)
 En Valfart til Bibelens hellige Land (1891) 
 Liv (1894)

Romaner 

 Helteskikkelser (1886)
 Hugi (1886)
 Snehvide (1886)
 Karl af Valois (1888, dramatik)
 Bayard eller Ridderen uden Frygt og Lyde (1890) 
 Enfold (1890)
 Julekongens Dom (1890)
 Læsning for Ungdommen (1890)
 Nissehuen (1890)
 Peter Willemoës (1890)
 Den sidste Korsridder (1890)
 Konger uden Land (1891)
 Kong Bjørn (1892)
 Philip og Olaf (1893)
 Bukkar (1894)
 Jernmasken (1894)
 Vedbend (1896)
 Kristian den Fjerde (1899)
 Lyng (1901)
 Robinson (1904)
 Hjemløs (1905)

Noter

Litteratur 
 C. Christensen: "Langsted, Adolf" (i: Dansk Biografisk Lexikon, 1. udgave, bind X; Kjøbenhavn 1896; s. 68)
 "Langsted, Adolf Christoffer" (i: Salmonsens Konversationsleksikon, 2. udgave, bind XXVI; København 1930; s. 649)

Eksterne henvisninger 

 
 Adolf Langsted på Dansk Forfatterleksikon

Romanforfattere fra Danmark
Skolefolk fra Danmark
Danskere i 1800-tallet
Danskere i 1900-tallet
Digtere fra Danmark
Dansksprogede forfattere fra Danmark
Studenter fra Østre Borgerdyd Gymnasium
Satyromani

Satyromani er psykisk sindslidelse, der går under navnet Nymfomani blandt kvinder.
Satyromani er blot betegnelsen for højere seksuelt behov blandt mænd.

Satyromani er en sjældent psykisk lidelse der findes blandt mænd, med højere seksuelt behov, end den gennemsnitlige mand.
Satyromaner har som Nymfomaner ingen seksuelle hæmninger og kan derfor mangle ægte kærlighedsfølelse.

I sjældne tilfælde udvikler lidelsen sig til Skizofreni.

Flertallet af voldtægtsforbrydere, der overfalder tilfældige kvinder, menes at være Satyromaner.

Psykiske sygdomme
Wen Qimei

Wen Qimei (født 1867 i Kina, død efteråret 1919) var mor til Mao Zedong, grundlæggeren af Folkerepublikken Kina. Hun var en dybt from buddhist.

Personer fra Kina
E!

E!: Entertainment Television er et amerikansk tv-netværk der broadcaster via kabel. Det blev opkøbt i november 2006 af Comcast.

Tv-kanaler fra USA
NBCUniversal
Marc Vann

Marc Vann (født 23. august 1954) er en amerikansk skuespiller, blandt andet kendt for sin rolle i CSI: Crime Scene Investigation, Angel og Early Edition.

Eksterne henvisninger 
 

Skuespillere fra Virginia
Kevin Durand

Kevin Durand (født 14. januar 1974) er en canadisk skuespiller kendt for sin rolle som Joshua i Dark Angel.

Udvalgt filmografi 
 Dark Angel (tv-serie, 2001-02)
 Mørkets magter (tv-serie, 2004)
 Lost (tv-serie, 2007-10)
 Legion (2010)
 Robin Hood (2010)
 Citizen Gangster (2011)
 Devil's Knot (2013)
 The Mortal Instruments: Dæmonernes by (2013)
 The Strain (tv-serie, 2014-16)
 Vikings (tv-serie, 2015-16)
  The Captive (2015)

Eksterne henvisninger 
 

Skuespillere fra Canada
Bangor

Bangor er navn på flere byer:
Bangor (Wales) – en by i Gwynedd, Wales
Bangor (Nordirland) – en by i County Down, Nordirland
Bangor (Maine) – en by i Maine, USA
Bangor (Wisconsin) - en by i Wisconsin i USA
Danmark (flertydig)

Danmark eller Denmark kan henvise til flere artikler:

 Geografiske navne
 Danmark – et land i Nordeuropa
 Kongeriget Danmark – konstitutionelt monarki, der omfatter Danmark, Færøerne og Grønland
 Danmark-Norge – det dansk-norske tvillingerige 1536-1814
 Danmarksstrædet – er farvandet mellem Island og Grønland
 Danmark (ø) – en lille norsk ø ved Oslo
 Danmark (Uppland) – lille svensk by
 Stora Danmark - lille ø i Sverige
 Danmarks kyrka - kirke i Uppsala

 Virksomheder
 Det gjensidige Forsikringsselskab "Danmark" – et tidligere gensidigt forsikringsselskab
 Kaffesurrogatfabriken Danmark – en tidligere kaffeerstatningsfabrik
 Porcelænsfabriken Danmark – en tidligere porcelænsfabrik
 Sygeforsikringen "danmark" – et sygeforsikringsselskab

 Skibe
 Skoleskibet Danmark – et skoleskib
 Panserfregatten Danmark – et krigsskib
 Se også Danmark (skib)

 Byer
 Denmark, Kansas – en by i Kansas, USA
 Denmark, New York – en by i delstaten New York, USA
 Denmark, Maine – en by i Maine, USA
 Denmark, South Carolina – en by i South Carolina, USA
 Denmark, Iowa - en by i Lee County i det sydvestlige hjørne af Iowa.
 Denmark (vestlige australien) - by syd for Perth.

 Andet
 2117 Danmark – eller "2117 Danmark (1978 AC)" er en småplanet i Asteroidebæltet
 Denmark River – flod i Australien. Opkaldt efter Dr Alexander Denmark.
 Denmark Dam
 Danmark (Shu-bi-dua-sang) – dansk popsang fra 1978 af og med Shu-bi-dua
 Danmark (dokumentarfilm fra 2012) – dansk dokumentarfilm fra 2012 af Christian Haahr Jensen
 Danmark (dokumentarfilm fra 1948) – dansk dokumentarfilm fra 1948 af Preben Frank
 Danmark (film fra 2017) – dansk ungdomsfilm fra 2017 instrueret af Kasper Rune Larsen.
 Danmark (Suspekt & Folkeklubben) – dansk sang af Suspekt og Folkeklubben

Se også 
 Danmarks - produktnavn på kaffeerstatning
Volkswagen L80

L80 var en lille lastbil fra Volkswagen, som blev introduceret i 1994.

Den fandtes kun med én motor, nemlig en 4-cylindret 4,3 liters dieselmotor fra MWM med .

Pga. nye emissionskrav ophørte salget i Europa i 2000.

Specifikationer 
 Motortype: MWM 4,3 liter turbo diesel
 Effekt:  ved 2.600/ O pr min
 Moment:  ved 1.600-2.000/ O pr min
 Transmission: 5-trins manuel

L80
Lastbilmodeller
Biler introduceret i 1994
Biler fra 1990'erne
Biler fra 2000'erne
Baghjulstrukne biler
Vibeke Reumert

Vibeke Elisabeth Reumert (3. oktober 1909 i København – 2. august 2003) var en dansk lydbogsindlæser og skuespillerinde.

Medvirkede i filmene Jeg mødte en morder (1943) og Giv Gud en chance om søndagen (1970) og indlæste et hav af lydbøger – lige fra H.C. Andersen til Morten Korch.

Datter af skuespilleren Poul Reumert og søster til Dyveke Reumert.

Eksterne henvisninger 
 

Skuespillere fra Danmark
Lydbogsindlæsere
Frans Lasson

Frans Erik Lasson f. Hjertholm (20. oktober 1935 i Aarhus – 22. marts 2009 i København) var en dansk operasanger og forfatter.

Frans Lasson, der var søn af filmproducent Poul Hjertholm (1896–1975) og Aase Hjertholm (døbt A. Lasson) (1904–1988), blev sproglig student fra Metropolitanskolen i 1954. Han studerede litteratur ved Københavns Universitet fra 1954 til 1958 og tog sangeruddannelse ved Operaakademiet og Det Kongelige Danske Musikkonservatorium, hvorfra han fik sin afgangseksamen i 1967. Han var operasanger ved Det Kongelige Teater 1967-1990. Hans operaroller talte blandt andet Don Cassandro i La finta semplice, Geronte i Manon Lescaut, Angelotti i Tosca, Pietro i Simone Boccanegra og Bonzen i Madame Butterfly. Fra 1974 til 1977 var han medlem af bestyrelsen for foreningen af operasolisterne ved Det Kongelige Teater.

Frans Lasson var stifter af og formand for Karen Blixen Selskabet (1975-1985) og var medlem af bestyrelsen for Rungstedlundfonden. Han og selskabets næstformand, kulturredaktør Hans Andersen redigerede ti årgange af Blixeniana, der var Karen Blixen Selskabets årbog (udgivet 1976-1985). Han har også udgivet værker om Paul Claudel, Sophus Claussen, Olaf Bull og Frank Jæger.

Frans Lasson er en fjern slægtning til forfatterinden Karen Blixen.

Litterære priser 
 Georg Brandes-Prisen, 1989.
 Selskabet til de skønne og nyttige Videnskabers Forfremmelses Pris, 1964.
 Norsk Kulturfonds Legat, 1988.
 Det Treschowske Fideikommis' Legat, 1991.
 St. Olavs Medalje, 1992.
 Ridder af Dannebrog, 1988.
 Søren Gyldendal-prisen, 2000.

Udvalgt bibliografi 
 Ode til døden, 1962 (digt).
 Tragisk himmel, 1966 (digt).
 Karen Blixen: Efterladte fortællinger, 1975.
 Caroline Carlsen: Erindringer om Karen Blixen – Fortalt til Frans Lasson, 1976.
 Kilden og flammen – En bog til Thorkild Bjørnvig, 1988.
 Rørbyes tegninger, 1992.
 Karen Blixen på Rungstedlund, 1994 (lydbog).
 Karen Blixens Rungstedlund, 2001.

Fodnoter

Eksterne henvisninger 
 Personlig hjemmeside med videointerview 
 
 Liste over priser og legater  på Litteraturpriser.dk
 

Operasangere fra Danmark
Riddere af Dannebrog
Digtere fra Danmark
Riddere af Sankt Olavs Orden
Personer i Kraks Blå Bog (afdøde)
Faglitterære forfattere fra Danmark
Danskere i 1900-tallet
Dansksprogede forfattere fra Danmark
Modtagere af Søren Gyldendal-prisen
Studenter fra Metropolitanskolen
Erik Amdrup

Erik Amdrup (født 21. februar 1923 i Visby ved Tønder, død 22. februar 1998) var en dansk professor i kirurgi, overlæge og forfatter. 

Amdrup var fra 1965 assisterende overlæge ved Københavns Kommunehospital, fra 1971 til 1988 overlæge ved kirurgisk gastroenterologisk afdeling på Århus Kommunehospital og professor i kirurgi ved Aarhus Universitet. Hans forskning i mavesår og kirurgisk behandling af disse vandt international anerkendelse. Han var aktiv i oprettelsen af Institut for Eksperimentel Klinisk Forskning ved Aarhus Universitet, og var i en periode instituttets leder.

56 år gammel debuterede Amdrup i 1979 som skønlitterær forfatter med kriminalromanen Hilsen fra Hans. Flere af hans romaner blev hædret som årets bedste danske kriminalroman. Romanen Renters rente blev i 1996 filmatiseret som TV-serie af DR.

Bibliografi 
 Dumpingsyndromet og andre måltidsbestemte gener optrædende hos ventricelresecerede patienter – faglitteratur (1960)
 Kirurgisk gastroenterologi. En klinisk indføring – faglitteratur (1978)
 Hilsen fra Hans (1979)
 Den næste (1981)
 Hvem førte kniven? (1983)
 Muldvarpen (1983)
 Trappen med de tretten trin (1984)
 Uansøgt afsked (1984)
 Arme riddere (1985)
 Mistænkt – ungdomsroman (1985)
 Skybrud (1986)
 Rene af hjertet (1987
 Stemmen og ansigtet – ungdomsroman (1987)
 Studies on peptic ulcer disease in department of surgery 1, Kommunehospitalet Copenhagen – faglitteratur (1987)
 Lucifers lov (1988)
 Ude i tovene (1989)
 Renters rente (1989)
 Nat på stationen (1990)
 Norden for lands lov (1991)
 Oh – at styre! (1991)
 Virtuosen (1992)
 Tro, håb og nederlag (1993)
 Angstens ansigt og andre historier (1994)
 Fæstningen (1995)
 Autonom (1996)
 Den andens brød (1997)
 Som jeg så det. En kirurgs tilbageblik – faglitteratur/erindringer (1998)
 I skygge (1998)

Priser 
 De gyldne håndjern (uddelt av Poe-klubben i Danmark) 1984, for Hvem førte kniven
 De gyldne håndjern 1985, for Uansøgt afsked
 Palle Rosenkrantz-prisen 1989, for Renters rente

Eksterne henvisninger 
 
 Aarhus Universitet: Nekrolog over Erik Amdrup 
 Sherlockiana.net: "At skrive kriminalromaner", artikkel af Erik Amdrup (1984), og Tale til Erik Amdrup ved tildelse af Palle Rosenkrantz-prisen  

Læger fra Danmark
Krimiforfattere fra Danmark
Selvbiografer fra Danmark
Faglitterære forfattere fra Danmark
Kirurger fra Danmark
Ansatte ved Aarhus Universitet
Personer i Kraks Blå Bog (afdøde)
Dansksprogede forfattere fra Danmark
Jacob Anker-Paulsen

Jacob Anker-Paulsen (24. juni 1890 i Larvik – 6. september 1959) var en norsk-dansk forfatter. Han flyttede til Danmark i 1912, og fik udgivet alle sine bøger på danske forlag. Anker-Paulsen vakte opsigt i samtiden med sine erotiske digte, og digtsamlingen I badedragt opnåede at blive konfiskeret af myndighederne.

I romanen Jan Storm fra Solvik bruger han sit eget opvækstmiljø i Larvik som udgangspunkt.

Citater

Bibliografi

Digte 
 Faunedans, 1917.
 Europa brænder, 1918.
 Bade-amour. Erotiske billeder fra Kullen, 1918.
 Horn og Hov, 1919.
 Elskhugs-leik. Vanvitsvers og andre, 1920.
 I badedragt og andre nye erotiske digte fra et mondænt badested, 1922.
 Sangbok for Smådjevle. Erotiske og andre Digte, 1922.
 Peters Sejlads og andre Digte for Børn, 1923.
 Fest og fiasko, 1924.
 Og kilderne springer, 1926.
 Klemtende hjærte. Udvalgte digte fra ti aar og nye, 1927.
 Felespil, 1929.
 Sangen om kjerligheten og andre ungdomsvers, 1930.
 Bær paa straa, 1933.

Romaner 
 Troldblod, 1921.
 Per og Tekla, 1921.
 På Vingerne, 1922.
 Dæmon-Bjørn. En Hængekøiroman, 1922.
 Syg Tid. En psykopatologisk romanrevy, 1925.
 Jan Storm fra Solvik, 1930.
 Jeg holder et speil op, 1935.

Eksterne henvisninger 
 Jacob Anker-Paulsen på Dansk Forfatterleksikon
 Litteratur om Jacob Anker-Paulsen

Romanforfattere fra Danmark
Digtere fra Danmark
Romanforfattere fra Norge
Digtere fra Norge
Dansksprogede forfattere fra Danmark
Norsksprogede forfattere fra Norge
Mars Reconnaissance Orbiter

NASAs Mars Reconnaissance Orbiter (MRO) er en rumsonde designet til at udføre udforskning af Mars fra et kredsløb om planeten. MRO blev bygget af Lockheed Martin sammen med Jet Propulsion Laboratory og havde en samlet pris på 720 millioner dollars. Den blev opsendt 12 august 2005 og nåede frem til Mars hvor den gik i kredsløb 10 marts 2006. Efter at have justeret sit kredsløb om Mars i seks måneder nåede sonden sit endelige kredsløb i november 2006 og den begyndte kort derefter den videnskabelige mission.

For at kunne analysere Mars har MRO både kameraer, spektrometre og radar med. Dette muliggør analyser af både landskabsformer, stratigrafi, mineraler og is. MRO baner vejen for fremtidige rumsonder til Mars ved at kunne overvåge vejr- og overfladeforhold og studere potentielle landingingssteder for fremtidige landere til den røde planet. MRO fungerer også som kommunikationsforbindelse mellem jorden og Mars for nuværende og fremtidige landere. I løbet af sin levetid vil MRO sende mere data fra Mars til jorden end alle tidligere interplanetariske rumsonder tilsammen.

MRO tilsluttede sig tre andre rumsonder og to landere, der udforskede Mars: Mars Global Surveyor, Mars Express, 2001 Mars Odyssey, og de to Mars Exploration Rovers. Siden har Mars Global Surveyor dog afsluttet sin mission.

Falkeøje 

MRO er udstyret med en kraftig kikkert der kan opdage en fodbold på marsoverfladen. HiRISE har bl.a. taget billeder af marslanderne – i første omgang de amerikanske, men senere skal den også kikke på nedstyrtede sovjetiske og den europæiske Beagle-2.

Reconnaissance Orbiter
Rumsonder
IGN

IGN.com er en websted på engelsk der blandt andet anmelder computerspil, film og tv-serier, samt udbyder nyheder, snydekoder, mm.

Eksterne henvisninger 
 

Computerspilshjemmesider
Etableret i 1996